CELEX: 32004D0400
Language: bg
Date: 2004-04-26 00:00:00
Title: Решение на Комисията от 26 април 2004 година относно даване правото на държавите-членки да удължат временните разрешения, предоставени за новото активно вещество профоксидим (нотифицирано под номер C(2004) 1309)Текст от значение за ЕИП.

Важна правна забележка

|

32004D0400

Официален вестник n° L 123 , 27/04/2004 стр. 0107 - 0108 специално чешко издание глава 3 том 43 стр. 527  - 528 специално испанско издание глава 3 том 43 стр. 527  - 528 специално унгарско издание глава 3 том 43 стр. 527  - 528 специално литвийско издание глава 3 том 43 стр. 527  - 528 LV.ES глава 3 том 43 стр. 527  - 528 MT.ES глава 3 том 43 стр. 527  - 528 PL.ES глава 3 том 43 стр. 527  - 528 SK.ES глава 3 том 43 стр. 527  - 528 специално словенско издание глава 3 том 43 стр. 527  - 528

		20040426Решение на Комисиятаот 26 април 2004 годинаотносно даване правото на държавите-членки да удължат временните разрешения, предоставени за новото активно вещество профоксидим(нотифицирано под номер C(2004) 1309)(текст от значение за ЕИП)(2004/400/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 8, параграф 1, четвърта алинея от нея,като има предвид, че:(1) Съгласно член 6, параграф 2 от Директива 91/414/ЕИО през месец март 1998 г. Испания получи заявление от BASF AG за включването на активното вещество профоксидим (предишни имена: клефоксидим, BAS 625H) в приложение I към Директива 91/414/ЕИО. Решение 1999/43/ЕО [2] потвърди, че документацията е пълна и може да се счита удовлетворяваща, по принцип, необходимите данни и информация съгласно приложения II и III към директивата.(2) Потвърждаването за пълнотата на документацията е необходимо, за да може тя да бъде подробно проучена и за да се даде възможност на държавите-членки да предоставят временни разрешения, за периоди до три години, за продукти за растителна защита, съдържащи профоксидим, като същевременно се спазват условията, определени в член 8, параграф 1 от Директива 91/414/ЕИО, и по-специално условието, отнасящо се до подробната оценка на активното вещество и на продукта за растителна защита с оглед на изискванията, определени в тази директива.(3) Въздействието на профоксидим върху здравето на човека и околната среда беше оценено в съответствие с разпоредбите на член 6, параграфи 2 и 4 от Директива 91/414/ЕИО за употребите, предложени от заявителя. Държавата-членка, която трябва да докладва, предостави на Комисията доклад за проектооценка на 28 март 2001 г.(4) Проучването на документацията продължава и след представянето на докладите за проектооценка от държавата-членка, която трябва да докладва, и не е възможно да се завърши оценката в рамките на срока, предвиден в Директива 91/414/ЕИО.(5) Тъй като при оценката до момента не са открити никакви причини за непосредствено безпокойство, на държавите-членки следва да се даде възможност да удължат временните разрешения, предоставени за продукти за растителна защита, съдържащи профоксидим, за период от 24 месеца съгласно разпоредбите на член 8 от Директива 91/414/ЕИО, така че да се даде възможност проучването на документацията да продължи. Очаква се оценката и процесът на вземане на решение за възможното включване на профоксидим в приложение I да приключи в рамките на 24 месеца.(6) Мерките, предвидени в настоящото решение, са в съответствие със становището на Постоянния комитет по хранителна верига и здравето на животните,ПРИЕ НАСТОЯЩОТО РЕШЕНИЕ:Член 1Държавите-членки могат да удължат временните разрешения за продукти за растителна защита, съдържащи профоксидим, за период не повече от 24 месеца от датата на приемане на настоящото решение.Член 2Адресати на настоящото решение са държавите-членки.Съставено в Брюксел на 26 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/30/ЕО на Комисията (ОВ L 77, 13.3.2004 г., стр. 50.)[2] ОВ L 14, 19.1.1999 г., стр. 30.--------------------------------------------------